**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI**

**„DĖL BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJOS MOKĖJIMO IR PERMOKĖTOS KOMPENSACIJOS GRĄŽINIMO TVARKOS APRAŠO PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projekto tikslas – pakeisti Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašą (toliau – tvarkos aprašas).

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu siekiama įgyvendinti 2020 m. gegužės 7 d. Lietuvos Respublikos paramos būstui įsigyti ar išsinuomoti įstatymo (toliau – Įstatymas) Nr. XII-2885 pakeitimus, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos (toliau – Metodika) ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“ (Lietuvos Respublikos Vyriausybės 2020 m. liepos 29 d. nutarimo Nr. 838 redakcija) pakeitimus ir atsižvelgti į Klaipėdos miesto savivaldybės Kontrolės ir audito tarnybos 2020 m. gegužės 5 d. audito „Savivaldybės nekilnojamojo turto valdymas“ ataskaitos Nr. KAT16-(4.2)-4 rekomendacijų įgyvendinimo plano 5.1 ir 5. 2 punktų įgyvendinimą.

**3. Kokių rezultatų laukiama.**

Patvirtintus tvarkos aprašą, jis atitiks Įstatymo ir Metodikos reikalavimus.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Skiriamos iš Valstybės biudžeto

**7. Galimos teigiamos ar neigiamos sprendimo priėmimo pasekmės.**

Padidės skiriama būsto nuomos mokesčio dalies kompensacija daugiau kaip pusei asmenų ir šeimų, šiuo metu gaunančių kompensacijas

|  |  |  |  |
| --- | --- | --- | --- |
|  | Dydis šeimai  Eur | Dydis vienam šeimos nariui Eur | Buvo iki 2020-07-01 |
| 1 asmens | 140,28 |  | 64,13 |
| 2 asmenų | 196,40 | 98,20 | 128,26 |
| 3 asmenų | 252,51 | 84,17 | 192,39 |
| 4 ir daugiau asmenų  5 asmenų  6 asmenų.. | 308,60  385,75  462,92.. | 77,15 | 256,52 |

Socialinio būsto skyriaus vedėja Lina Murauskienė